text: نئی دہلی۔29ستمبر۔نائب صدر جمہوریہ ، جناب ایم وینکیانائیڈو نے دسہرے کے موقع پر عوام کو مبارکباد دی ہے۔ اپنے پیغام میں انہوں نے کہا ہے کہ دسہرے کا تیوہار ہمیں نیکی کی بدی پر فتح کی یاد دلاتا ہے اور بھگوان رام کی باوقار اور خصوصیات سے بھرپور زندگی میں ہمارےعقیدے کو پختہ کرتا ہے۔ انہوں نے یہ بھی کہا کہ اس تہوار کی تقریبات عوام کے مابین دوستانہ مراسم اور ایک دوسرے سے میل جول میں اہم رول ادا کرتی ہیں۔